钦定古今图书集成/明伦汇编/官常典/第481卷 > 王励
## 钦定古今图书集成/明伦汇编/官常典/第481卷 > 王励

按《周书王盟传》：盟子励，字丑兴，性忠果，有才干。年十七，从太祖入关。及太祖平秦陇，定关中，励常侍从。太
祖尝谓之曰：“‘为将坐见成败者上也，被坚执锐者次
也’。励曰：‘意欲兼之’。太祖大笑。”寻拜平东将军、散骑常
侍，赐爵梁甫县公。大统初，为千牛备身直长，领左右，
出入卧内，小心谨肃。魏文帝尝曰：“王励可谓不二心”
之臣也。沙苑之役，励以都督领禁兵从太祖。励居左
翼，与帐下数十人用短兵接战，当其前者死伤甚众。
励亦被伤重，遂卒于行间，时年二十六。太祖深悼焉。
赠使持节、太尉、领尚书令、十州诸军事、雍州刺史，追
封咸阳郡公，谥曰忠武。